ליגת העל הישראלית בהוקי קרח היא אליפות ישראל בהוקי קרח שנוסדה בשנת 1990. הליגה מנוהלת על ידי התאחדות ההוקי קרח הישראלית. האלופה הנוכחית היא מועדון הוקי בת ים.
פתיחת היכל הקרח Ice Peaks בעיר חולון אפשר הרחבה משמעותית של הליגה לאזור המרכז, הוקמו מספר קבוצות חדשות הכוללות שחקנים שעד אותו הזמן לא היו מעוניינים לשחק הוקי קרח בשל הצורך בנסיעה הארוכה למטולה. בשל ריבוי הקבוצות חולקה הליגה לשתי ליגות - ליגת העל, הבכירה יותר, והליגה הלאומית, המשנית לה. ליגת העל מתקיימת במבנה של שני בתים - "בית צפון", שמשחקיו נערכים במרכז קנדה, ו"בית מרכז" שמשחקיו נערכים בזירת הקרח של פארק פרס בחולון. כיוון שהזירה בחולון קטנה מהגודל התקני, משחקי "בית מרכז" נערכים בהרכב מצומצם של שוער ו-4 שחקני שדה בלבד על הקרח. בכל בית הקבוצות משחקות במבנה של שני סיבובים, שבכל סיבוב כל קבוצה משחק פעם אחת נגד כל קבוצה אחרת. שתי הקבוצות הטובות ביותר בכל בית, מתקדמות לשלב הפלייאוף במטולה, בו ישחקו סיבוב אחד כשבסיומו, שתי הקבוצות הטובות ביותר ישחקו משחק גמר על אליפות ישראל. שתי הקבוצות הטובות פחות בכל בית, ישחקו בפלייאוף התחתון המתקיים בחולון, שבו הקבוצות הפחות טובה מכולן תשחק בעונה הבאה בליגה הלאומית.
בליגה הלאומית יש 8 קבוצות, ומשחקיה נערכים בחולון. כל קבוצה משחקת פעם אחת נגד כל קבוצה אחרת, כשבסיום הסיבוב שתי הקבוצות הטובות ביותר משחקות גמר על אליפות הליגה הלאומית ועליה לליגת העל. רוב הקבוצות המשחקות בליגה הלאומית בנויות על בסיס שחקני הוקי רולר שהחלו לשחק הוקי קרח רק לאחר פתיחת המגרש בחולון, ולכן הוסכם על כך שבליגה הלאומית נערכים המשחקים ללא תיקולי גוף.
EnglishDeutschFrançaisРусский	עריכת הקישורים	נערך לאחרונה ב־01:41, 6 ביוני 2016.